**SAK 2 TIL GENERALFORSAMLINGEN I HARSTAD OG OPPLAND TRAVLAG, 25. JANUAR 2018 – FORSLAG OM DELING AV NORD-NORGE TRAVFORBUND**

**Harstad Oppland Travlag V/Leder Per Jørgensen, Harstad**

**Sak til Generalforsamlingen i Harstad Oppland Travlag 2018.**

**En vil med dette fremme følgende sak inn for Generalforsamlingen i Harstad Oppland Travlag 2018.**

Nordnorsk travsport er inne i en lite konstruktiv utvikling der store avstander og kulturforskjeller gjør arbeidet med å bygge travsporten i landsdelen til beste for hele landsdelen umulig. I denne forbindelse må det gjennomføres endringer i dagens organisasjonsstruktur for å kunne oppnå ønsket effekt av et felle ønske – et styrket Nordnorsk trav.

En vil gjennom dette initiativ fremme forslag gjennom Generalforsamlingen i Harstad Oppland Travlag om at det inn for Generalforsamlingen i Nord-Norge Travforbund fremmes forslag om deling av Nord-Norge Travforbund i to separate forbund. Delingen gjennomføres som en prosess der en tar utgangspunkt i fylkesgrensa mellom Troms og Nordland som en mulig deling. Den videre prosess vil kunne justere denne i forhold til mest mulig naturlig deling. Øvrige organisatoriske konsekvenser vil også måtte arbeides frem til beste for travet i Nord-Norge.

Med 1700 km fra sør til nord i dagens modell sier det seg selv at dette er med på å forsterke de kulturelle og ikke minst de organisatoriske utfordringer som ligger i det å få Nord-Norge Travforbund til å fungere til beste for hele landsdelen. En anskueliggjøring av hva dette egentlig betyr så kan en tenke seg avstanden mellom Leangen i Midt-Norge og Bergen med følgende reiserute – Trondheim – Biri – Bjerke – Momarken – Drammen – Jarlsberg – Klosterskogen – Sørlandet – Forus – Bergen og enda er en ikke kommet helt frem.

Arbeidet med å fremme denne sak i tilfelle generalforsamlingen gir sin tilslutning gjennomføres av lagets styre.

Med vennlig hilsen

Vidar Gangsaas Trudvang

Harstad 2017-12-23

**Styrets innstilling:**

En slik deling vil ha vidtrekkende økonomiske og organisasjonsmessige konsekvenser for Nord-Norsk travsport. Styret finner det vanskelig å ta stilling til forslaget før et eventuelt resultat av en slik deling er konsekvensutredet.

**Vedtak: Forslag om deling av Nord-Norge travforbund legges fram for generalforsamlingen uten innstilling fra styret.**